OpenLLM-France/wikimedia huggingface dataset:
# Cao Buxing

    En aquest nom xinès, el cognom és Cao.
Cao Buxing :
| Xinès tradicional: | Xinès tradicional: | 曹不興 |
| Xinès simplificat: | Xinès simplificat: | 曹不兴 |
| Mandarí |
| Mandarí | Pinyin: | Cáo Bùxìng |
| | Wade-Giles: | Ts'ao Pu-hsing |
Cao Buxing va ser un pintor de l'estat de Wu Oriental durant el període dels Tres Regnes de la història xinesa. Ell va viure a Wuxing (en l'actualitat Zhejiang). El seu nom és de vegades escrit com Cao Fuxing (曹弗興). Ell excel·lí en la pintura de dracs, tigres i figures humanes.

## Notes

* ↑ Cihai: Page 1397.

## Referències

* Chen Shou. Registres dels Tres Regnes, Capítol 63.
* Barnhart, R. M. et al. (1997). Three thousand years of Chinese painting. New Haven, Yale University Press. ISBN 0-300-07013-6
* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.
# Aquil·les d'Atenes

* Per a altres significats sobre Aquil·les, vegeu «Aquil·les (desambiguació)».
Aquil·les d'Atenes (en llatí Achilles, en grec antic Ἀχιλλεύς "Achilleús"), fill de Lisó, fou el suposat introductor del costum a Atenes d'enviar persones a l'exili mitjançant el sistema de l'ostracisme. Altres informacions atribueixen la instauració d'aquest sistema a diferents persones, potser amb més probabilitats.

## Referències

* ↑ Achilles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 11
# Spathula fontinalis

Spathula fontinalis és una espècie de triclàdide dugèsid que habita l'aigua dolça de Nova Zelanda. Els espècimens vius poden fer més de 25 mm de longitud i entre 2 i 4 mm d'amplada. Tenen un cap poc triangular amb aurícules molt curtes.

## Referències

* ↑ Sluys, R.; Kawakatsu, M. 2001: Contribution to an inventory of the freshwater planarians of Australia and New Zealand (Platyhelminthes, Tricladida, Dugesiidae), with distribution maps of the species examined. Beaufortia, 51: 163-198
# Stalbridge

Stalbridge és la més petita ciutat i parròquia civil de Dorset, Anglaterra, situada a la vall del Blackmore Vale, a prop de la frontera amb Somerset. Al cens del 2011, la parròquia civil –que inclou el petit assentament de Stalbridge Weston al sud-oest– tenia 2.698 habitants i 1160 famílies. Les ciutats més properes són Sturminster Newton, a 6,4 km a sud-est, Sherborne, 9,7 km a oest i Shaftesbury, a 11 km a nord-est. Està situat en una baixa cresta de pedra calcària, a un quilòmetre a l'oest del riu Stour, que forma la frontera. Va esdevenir oficialment una ciutat l'abril de 1992. De 1863 fins a 1966 va tenir una estació a una desapareguda línia de Bath a Bournemouth.
Hi ha hagut un assentament romà, però la creació del poble data de l'època anglosaxona. Sota el regne d'Eduard I (1239 – 1307) va rebre el dret de mercat. El nucli antic, amb molts edificis que daten del segle xvii al xix en la típica pedra calcària local, és un paisatge urbà protegit. L'església de la Mare de Déu data principalment del segle xix, amb uns elements del segle xiv-xv

## Monuments destacats

* La creu del mercat
* La rectoria del segle xvii
* Thornhill House (±1730), segona residència del pintor James Thornhill en estil pal·ladianista, probablement dissenyat pel mateix pintor.
* El portal monumental del desaparegut Manor of Stalbridge on el científic Robert Boyle va viure uns anys

## Persones destacades

* Douglas Adams (1952-2001), escriptor i dramaturg
* Robert Boyle (1627-1691), físic i químic
* Rachel Lloyd (1975), activista per als drets i la rehabilitació de nenes víctimes de tràfic de dones

## Referències

* 1 2 «Stalbridge» (en anglès). The Dorset Guide. [Consulta: 8 juny 2020].
* ↑ «About Us» (en anglès). Ajuntament de Stalbridge. [Consulta: 7 juny 2020].
* ↑ «Thornhill House, Stalbridge, Dorset» (en anglès). British Listed Buildings. [Consulta: 8 juny 2020].
# Steve Heighway

Stephen Derek "Steve" Heighway (25 de novembre de 1947) és un exfutbolista irlandès de la dècada de 1970.
Fou 34 cops internacional amb la selecció de la República d'Irlanda. Pel que fa a clubs, defensà els colors del Liverpool FC.

## Palmarès

* Football League First Division (4): 1972-73, 1975-76, 1976-77, 1978-79
* FA Cup (1): 1973-74
* League Cup (1): 1980-81
* FA Charity Shield (4): 1974, 1976, 1977 (shared), 1979
* Copa d'Europa de futbol (2): 1976-77, 1977-78
* Copa de la UEFA (2): 1972-73, 1975-76
* Supercopa d'Europa de futbol (1): 1977

## Referències

* ↑ «Steve Heighway: the man who scored Liverpool's goal in the 1971 FA Cup Final». The Observer, 06-05-2001 [Consulta: 2 maig 2013]. «Heighway, the Dublin-born winger»
* ↑ Beesley, Chris. «Liverpool FC return for Steve Heighway». Liverpool Echo, 28-10-2015.
* ↑ «Archived copy». Arxivat de l'original el 2014-09-28. [Consulta: 28 setembre 2014].
* 1 2 3 4 5 «Player profile - Steve Heighway». LFC History. [Consulta: 8 octubre 2014].
* ↑ «Charity Shield - Liverpool 1 - 1 Leeds United». LFC History. [Consulta: 8 octubre 2014].
* ↑ «Charity Shield - Liverpool 1 - 0 Southampton». LFC History. [Consulta: 8 octubre 2014].
* ↑ «Charity Shield - Liverpool 0 - 0 Manchester United». LFC History. [Consulta: 8 octubre 2014].
* ↑ «Charity Shield - Liverpool 3 - 1 Arsenal». LFC History. [Consulta: 8 octubre 2014].
* ↑ «European Super Cup 2nd leg - Liverpool 6 - 0 Hamburg SV». LFC History. [Consulta: 8 octubre 2014].
# TV Clot

TV Clot és una televisió local creada el 1982 que va ser la primera de Barcelona. Fou impulsada per l'Associació d'Amics de la Ràdio i la TV del Clot-Camp de l'Arpa (AARTVCCA) i fundada per Josepa Rafael, coneguda com a Pepi Rafael.

## Història

La primera seu de l'emissora, primer només de ràdio, va ser una perruqueria. La televisió va emetre per primera vegada el 1984, convertint-se en la primera televisió local de Barcelona amb emissió pròpia (Canal 29). La ràdio i la televisió conviurien dos anys, fins que la ràdio va tancar.
L'entitat és membre fundadora (1984) de la Federació de Televisions Locals de Catalunya. Al cap dels anys sorgeixen diferents projectes de televisió de barri i el 1989 l'AARTVCCA va ser una de les fundadores de la Coordinadora Barcelona Comunicació per gestionar conjuntament, amb altres projectes un mateix canal de TV per a la ciutat: Canal 39.
El 1990 tenia 55 treballadors. El 1992 van fer reportatges sobre l'impacte dels Jocs Olímpics de Barcelona a la gent corrent. El 1999 es va traslladar a la Farinera del Clot, al número 837 de la Gran Via de Barcelona, on convivien les televisions de quatre districtes.
El 2005, després d'uns anys difícils, va iniciar les proves per tornar a emetre i fer-ho per internet amb el nom Clot RTV-Sant Martí. La seva intenció era fer actualitat i recuperar la memòria audiovisual de 23 anys de televisió local amb col·laboració amb les televisions locals d'Horta-Guinardó, Ciutat Vella i l'Eixample. En aquest moment hi treballaven 11 persones. El 2010 es va traslladar a un edifici entre els carrers Concili de Trento i Lope de Vega.
Entre els seus programes més recordats hi ha Parlament ciutadà, El cafè de les dones i l'informatiu Al carrer.

## Referències

* ↑ Clemencia Rodríguez. Fissures in the Mediascape: An International Study of Citizens' Media. Hampton Press, 2001, p. 93. ISBN 978-1-57273-368-8.
* 1 2 3 «Clot RTV-Sant Martí, 25 anys de comunicació local des dels barris barcelonins». [Consulta: 5 febrer 2019].
* 1 2 3 4 «La mirada del Clot» (en castellà), 15-12-2010. [Consulta: 5 febrer 2019].
* ↑ Emissions canal 39
* ↑ Clemencia Rodríguez. Fissures in the Mediascape: An International Study of Citizens' Media. Hampton Press, 2001, p. 98. ISBN 978-1-57273-368-8.
* ↑ Chris Atton; James F Hamilton Alternative Journalism. SAGE Publications, 20 novembre 2008, p. 114–. ISBN 978-0-85702-681-1.
# TV Osaka

TV Osaka (テレビ大阪, Terebi Ōsaka) sovint abreujada com TVO i abans coneguda com a Channel 19 Osaka és una cadena de televisió del tercer sector de la prefectura d'Osaka, Japó, afiliada a la xarxa de TV Tokyo (TXN).
L'àmbit d'emissió de TVO es limita només al marc geogràfic de la prefectura d'Osaka, a diferència de la resta de grans grups televisius, que tenen emissores d'àmbit regional de Kansai. Usualment ocupal el número 7 al comandament a distància local.
La mascota de l'emissora és Takoru-kun (たこるくん), un takoyaki antropomòrfic que representa l'esperit osaquenc de la cadena. Tokuru-kun sovint va acompanyat per un xicotet polp que fa referència a l'ingredient principal del Takoyaki, especialitat gastronòmica osaquenca.

## Història

El 23 de gener de 1981 es va fundar l'empresa TV Osaka com a part de l'estratègia del Canal 12 de Tòquio (actual TV Tokyo) d'expandir-se per tot el Japó i amb un petit impuls dels governs locals. Les emissions de la cadena van començar l'1 de maig de 1982, sent així el primer canal, sense comptar TV Tokyo, afiliat a la nova Mega TON Network, actualment TX Network (TXN). Des de 1982 fins a 1997 el logotip de la cadena sera "TVO" o "Channel 19 Osaka" indistintament. El 1992 l'emissora fa deu anys. El 2001, per a celebrar el vint aniversari de la cadena, es presenta la nova mascota Takoru-kun, un xicotet takoyaki antropomòrfic. El 2003, amb motiu de les noves emissions en TDT de la cadena, desapareix el número 19 del logotip i el logo passa a ser TVO 7, amb especial enfasi en el 7, que havia de ser el distintiu de l'emissora al comandament a distància. El 2004 tots els programes produïts per la cadena són en audio estereofònic. El 24 de juliol de 2011 finalitzen les emissions analògiques de la cadena.

## Emissió
### Analògica

JOBH (TV Osaka)
* Osaka (mont Ikoma): canal 19
Emet a la regió central de la prefectura d'Osaka, sud-est de la prefectura de Hyogo i parts de les prefectures de Kyoto i Nara.
* Hirakata: canal 21
Emet cap al nord-est de la prefectura d'Osaka i parts de les prefectrures de Kyoto, Nara i Shiga.

### Digital

JOBH-DTV (TVO Osaka Digital Television)
* Dial al comandament a distància: 7
* Osaka (mont Ikoma): canal 18
* Hirakata: canal 27
* Minoo: canal 27

## Inversors

Des de la seua creació el 1983 i fins fa ben poc, la cadena comptava amb una petita participació del 2,5 per cent del capital per part del Govern Prefectural d'Osaka i el Consell Municipal d'Osaka respectivament. De fet, va la creació del primer i únic canal únicament osaquenc va ser un objectiu del mandat del governador Sakae Kishi. Tot i això, des de l'arribada al poder del partit liberal ARO i el seu líder Tōru Hashimoto, la participació pública al canal com a altres empreses públiques va acabar degut a un programa d'austeritat que entre altres coses, va privatitzar algunes empreses de propietat prefectural.

## Referències

* ↑ https://www.tv-osaka.co.jp/
* ↑ https://www.tv-osaka.co.jp/ip4/takoruworld/
* ↑ https://bochi.in/kojin.php?p=3501%5BEnllaç+no+actiu%5D
* ↑ https://kunitori-jp.net/governor-osaka/
* ↑ https://www.nippon.com/en/in-depth/a01103/what-to-make-of-hashimoto-toru.html
# Stian Angermund

Stian Angermund (Bergen, Noruega, 27 d'agost de 1986) és un corredor de muntanya noruec.
Stian Angermund va guanyar les 'Salomon Golden Trail World Series' el 2018 i el 2021. A més, té el rècord de la cursa de trail 'Zegama-Aizkorri', i va guanyar dues medalles d'or als 'Campionats del Món de Skyrunning 2016' celebrats a Lleida, en el Quilòmetre vertical i a l'SkyMarathon. El 2017 va guanyar la primera edició del 'Vertical Kilometer World Circuit', després d'imposar-se amb un temps de 34:55 a Zegama. L'any 2021 també va guanyar dues medalles als Campionats d'Europa de Skyrunning, sempre en la disciplina de quilòmetre vertical.

## Referències

* ↑ Bolt, Richard «Maude Mathys and Stian Angermund Win 2021 Golden Trail World Series Alternative». Trailrunner, 17-10-2021 [Consulta: 7 setembre 2022].
* ↑ «Dewalle and Angermund are Vertical World Champions». International Skyrunning Federation (ISF), 2016 [Consulta: 7 setembre 2022].
* ↑ Sotillos, Juan Manuel «Un Kilómetro Vertical con mucho calor para Noruega y Cataluña. Laura Orgué y Stian Angermund-Vik ganaron ayer en Zegama en una explosiva carrera». El Diario Vasco, 26-05-2017 [Consulta: 7 setembre 2022].
* ↑ «Els corredors catalans brillen al Campionat d’Europa de Curses per Muntanya. En categoria masculina, el noruec Stian Angermund-Vik va tornar a demostrar la seva superioritat i amb 3h42’45” es va penjar una altra medalla d’or per a la seva col·lecció, en un any on també s’ha proclamat campió de les Golden Trail World Series». Ultres Catalunya, 24-11-2021 [Consulta: 7 setembre 2022].
# Oh Young-Ki

Oh Young-Ki (nascut l'11 de novembre de 1965), és un exjugador d'handbol sud-coreà, que va competir als Jocs Olímpics d'Estiu de 1988.
A l'Olimpíada de 1988 hi va guanyar la medalla d'argent amb la selecció de Corea del Sud. Hi va jugar tots sis partits, i hi va marcar dos gols.

## Enllaços externs

* «Fitxa de Oh Young-Ki» (en anglès). sports-reference.com. Arxivat de l'original el 2012-10-17. [Consulta: 2 octubre 2012].
# La casa de las muchachas

La casa de las muchachas és una pel·lícula de comèdia mexicana de 1969 dirigida per Fernando Cortés i protagonitzada per Amparo Rivelles, Enrique Rambal, Maura Monti, Gilda Mirós i Malú Reyes.

## Argument

Un mexicà, guanyador del Premi Nobel, torna al poble on va néixer. Les autoritats locals, com a tribut, decideixen col·locar una placa a la casa del seu naixement, només per a adonar-se que aquest lloc ara és el prostíbul de la localitat. En conseqüència, tracten de córrer a la madame i aquesta es nega, però en arribar l'homenatjat, ella i les seves pupil·les tracten de passar com una vídua amb les seves filles decents. A partir d'allí, l'home involuntàriament transforma el prostíbul en una casa decent.

## Repartiment

* Amparo Rivelles com Doña Marta.
* Enrique Rambal com Marcelo Ledón.
* Maura Monti com Ana Luisa «La Marquesa».
* Gilda Mirós com Amalia «La Profe».
* Malú Reyes
* Héctor Lechuga com Comidsari.
* Óscar Ortiz de Pinedo com Ahumado Cienfuegos, cap de bombers.
* Óscar Pulido com Abundio Oropeza, alcalde.
* Carolina Cortázar
* Alfredo Varela com Ramirito.
* Antonio Raxel com Fernández
* Arturo Cobo
* Gloria Jordán
* Florencio Castelló
* Mario Herrera
* Ada Carrasco
* Clara Osollo
* Reyna Dunn
* Rogelio Moreno
* Julián de Meriche

## Referències

* ↑ García Riera, Emilio. Breve historia del cine mexicano: primer siglo, 1897-1997. Instituto Mexicano de Cinematografía, 1998, p. 1967. ISBN 9789685096003.
* ↑ García Riera, Emilio. Historia del cine mexicano. Secretaría de Educación Pública, 1986, p. 280.
* ↑ Cartelera cinematográfica, 1960-1969. Centro Universitario de Estudios Cinematográficos, UNAM, 1986, p. 415. ISBN 9789688379455.

## Enllaços externs

* La casa de las muchachas a YouTube
# Superforça

En física rep la denominació de superforça a la conjecturada força que reuniria a les quatre forces fonamentals (gravetat, electromagnetisme, força nuclear forta i força nuclear feble), es considera amb altíssimes probabilitats que en el moment inicial del big-bang el que havia era una superforça, abans de crear-se l'espaitemps, en generar-i diferenciar l'espai i el temps, en instants, la superforça es va anar dividint en les quatre forces elementals actualment existents en l'univers conegut.

## Vegeu també

* Bosó de Higgs
* Física de partícules
# Teòprop

Teòprop (grec antic: Θεόπροπος, llatí: Theopropus) va ser un escultor grec nadiu d'Egina, conegut per una notícia de Pausànies que el fa autor d'un brau de bronze que els habitants de Còrcira van dedicar al temple de Delfos.

## Referències

* ↑ La major part de manuscrits diuen Teòprop, però d'altres ofereixen Teopomp (grec antic: Θεόπομπος) i d'altres, Teòprepes (grec antic: Θεοπρεπής).
* ↑ Theopropus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1094.
* ↑ Philipp Vandenberg. Mysteries of the Oracles: The Last Secrets of Antiquity. Tauris Parke Paperbacks, 15 juny 2007, p. 108–. ISBN 978-1-84511-402-2.
* ↑ Christian Habicht. Pausanias Guide to Ancient Greece. University of California Press, 1998, p. 75–. ISBN 978-0-520-06170-5.
# Canal principal de desguàs d'Allermöhe

El Canal principal de desguàs d'Allermöhe o (en alemany) Hauptentwässerungsgraben Allermöhe és un canal de desguàs no navegable que connecta el Südlicher Bahngraben amb el Dove Elbe a la frontera entre els barris d'Allermöhe i Neuallermöhe a l'estat d'Hamburg a Alemanya.

## Connecta amb

* Mövenfleet
* Allermöher Landscheide
* Südlicher Bahngraben
* Dove Elbe
* El canal a la desembocadura amb el Möwenfleet en direcció nord
* El viaducte de l'autopista A25 damunt el canal
* El canal en direcció sud
* La resclosa de desguàs amb bomba

## Referències

* ↑ Stadtatlas-Großraum Hamburg mit Ausflugstipps, Hamburg, PAS Verlags GmbH, s.d., pàgines 63-64 ISBN 978-3-934272-92-7
             A Wikimedia Commons hi ha contingut multimèdia relatiu a: Canal principal de desguàs d'Allermöhe
# Antsíferova

Antsíferova (en rus Анциферова, també coneguda com a Shirinki, en japonès 志林規島; Shirinki-tō) és una petita illa volcànica, deshabitada, de les illes Kurils. El seu nom japonès deriva de l'ainu que significa "lloc d'ones altes". L'illa més propera és El seu veí més proper és Paramuixir, de la qual es troba separada 15 km per l'estret de Luzhin. L'actual nom procedeix de l' explorador cosac Danila Antsiferov, el qual fou el primer en descriure l'illa, juntament amb altres illes Kurils, a principis del segle XVIII.

## Geografia

L'illa té forma esfèrica, amb una superfície de tan sols 6 km² i forma part d'una serralada que s'estén cap a l'oest de l'arc principal de les illes Kurils. L'illa és un estratovolcà que té un diàmetre de 4,25 km i amb un cim central (en japonès 蓮華岳; Renge-dake) que s'eleva fins als 761 msnm i una caldera de 0,75 quilòmetres de diàmetre, que s'obre cap al sud. Hi ha dos doms de lava prop de l'obertura de la caldera que semblen tenir un origen relativament recent, tot i que no s'hi han observat erupcions volcàniques en els temps moderns. Bona part de l'illa està coberta per pedra tosca.

## Referències

* ↑ «Kuril Islands - Antsiferova», 13-11-2010. Arxivat de l'original el 2010-11-13. [Consulta: 18 març 2024].
* ↑ «Новая Курилороссия», 04-03-2016. Arxivat de l'original el 2016-03-04. [Consulta: 18 març 2024].
* ↑ «Global Volcanism Program | Shirinki» (en anglès). [Consulta: 18 març 2024].
# Protogalàxia

En cosmologia física, una protogalàxia o galàxia primitiva és un núvol de gas que està formant una galàxia. Es creu que el ritme de formació estel·lar regnant durant aquest període d'evolució galàctica determina si una galàxia esdevé espiral o el·líptica. Un ritme lent tendeix a produir una galàxia espiral. Els grups de gas més petits d'una protogalàxia formen estrelles.
Està acceptat generalment que el terme "protogalàxia" significa "Progenitor de galàxies actuals (normals) galaxies, en etapes primerenques de formació." No obstant, "etapes primerenques de formació" no és una frase definida clarament. Es podria definir de diverses formes: "El primer gran esclat de formació estel·lar en un progrenitor d'una galàxia el·líptica que existeix en l'actualitat"; "L'època màxima que fusiona els halos foscos dels fragments que s'uneixen per produir una galàxia mitjana actual"; "Un cos gasós estàtic que existeix abans de tenir lloc qualsevol formació estel·lar."; o " una regió extremadament densa de matèria fosca a l'univers molt primerenc, destinada a unir-se gravitacionalment i col·lapsar-se."

## Referències

* ↑ Djorgovski, S.G.. Encyclopedia of Astronomy and Astrophysics. 3. 1st. Dirac House, Temple Back, Bristol: Institute of Physics Publishing, Nature Publishing Group, 2001, p. 2159–2165. ISBN 978-0-333-75088-9.

## Vegeu també

* Galàxia nana.
* Cúmul globular.
# Anna Frebel

Anna Frebel (Berlín, 1980) és una astrònoma alemanya, reconeguda per la seva recerca en les estrelles més antigues de l'univers.

## Biografia

Va créixer a Göttingen, Alemanya. Després d'acabar els estudis secundaris, va estudiar física a Freiburg im Breisgau. Va continuar els seus estudis a Austràlia, i va obtenir el seu doctorat treballant a l'observatori Mount Stromlo Observatory de la Australian National University a Canberra. Al 2006 va obtenir una beca post-doctoral W. J. McDonald, que la va portar a la Universitat de Texas a Austin.
Del 2009 fins al 2011 va tenir una beca post-doctoral Clay per incorporar-se al centre Harvard-Smithsonian Center for Astrophysics a Cambridge (Massachusetts). Des del 2012 és professora de Física al Massachusetts Institute of Technology.
El 2005, Frebel va descobrir que l'estrella HE 1327-2326, que és l'estrella amb més deficiència en ferro, es va crear molt poc després del big-bang. El 2007, va descobrir que l'estrella gegant vermella HE 1523-0901 té 13.2 mil milions d'anys d'antiguitat.

## Premis

* 2007: Charlene-Heisler-Prize per la millor tesi doctoral en astronomia a Austràlia el 2006
* 2009: Opening presentation XLAB Science Festival, Göttingen
* 2009: Ludwig Biermann Award (Young Astronomer Award) of the German Astronomical Society
* 2010: Annie J. Cannon Award of the American Astronomical Society
* 2010: Lise Meitner Lecturer, Göttingen and Innsbruck
* 2011: Kavli Frontiers of Science Fellow, National Academy of Sciences

## Publicacions

* (en alemany) Auf der Suche nach den ältesten Sternen, Frankfurt am Main: Fischer, 2012, ISBN 978-3-10-021512-3
* Astronomical Society of the Pacific, ed. (2008) (en alemany), New horizons in astronomy: Frank N. Bash Symposium 2007 : proceedings of a workshop held at the University of Texas, Austin, Texas, USA, 14–16 October 2007, San Francisco

## Referències

* ↑ «Lise-Meitner-Lectures 2010». Arxivat de l'original el 2018-12-02. [Consulta: 27 novembre 2017].
* ↑ «MIT Department of Physics». [Consulta: 27 novembre 2017].
* ↑ http://www.opus5.de, opus5 interaktive medien gmbh,. «S. Fischer Verlage - Frebel, Anna» (en alemany). Arxivat de l'original el 2017-12-01. [Consulta: 27 novembre 2017].
* ↑ «The Charlene Heisler Prize», 09-04-2013. Arxivat de l'original el 2013-04-09. [Consulta: 27 novembre 2017].

## Enllaços externs

* Anna Frebel Arxivat 2017-12-01 a Wayback Machine., fischerverlage.de
* Anna Frebel al MIT
# Biała Prudnicka

Biała Prudnicka (alemany: Zülz, txec: Bělá, llatí: Bela, Czolz) és una ciutat situada al sud-oest de Polònia, a la vora del riu Biała, al Voivodat d'Opole, amb una població de 2.442 habitants segons el cens de 2018.

## Educació

* Publiczna Szkoła Podstawowa im. Jarosława Iwaszkiewicza
* Publiczne Gimnazjum
* Technikum
* Zasadnicza Szkoła Zawodowa

## Esports

* LKS Polonia Biała (futbol)
* AP Biała (futbol)
* Tigers Biała (futbol)
* White MTB Team Biała (ciclisme)

## Ciutats agermanades

Biała està agermanada amb:
* Marienheide
* Mĕsto Albrechtice
* Vlčice

## Referències

* ↑ «Biała (opolskie) » mapy, nieruchomości, GUS, szkoły, atrakcje, regon, kody pocztowe, bezrobocie, wynagrodzenie, zarobki, edukacja, tabele, przedszkola, demografia, zabytki» (en polonès). [Consulta: 14 maig 2020].
* ↑ «Partnerstwa i stowarzyszenia - Urząd Miejski w Białej». [Consulta: 14 maig 2020].
# Coll Baixó

El Coll Baixó és una collada situada a 1.472,5 m alt del terme comunal del Tec, a la comarca del Vallespir (Catalunya del Nord).
És en el sector nord-occidental del terme del Tec, al nord-oest de Cal Picotós de Baix i de Sant Guillem de Combret.
Hi passen algunes de les rutes muntanyenques de pujada al Canigó des de Prats de Molló.

## Referències

* ↑ El Coll Baixó en els ortofotomapes de l'IGN